2.8 โครงสร้างเงินทุน

2.8.1 หลักทรัพย์ของบริษัท

(1) ทุนจดทะเบียน / ทุนชำระแล้ว / จำนวนหุ้น

ธนาคารมีทุนจดทะเบียน 181,199,672,000 บาท เรียกชำระแล้ว 153,063,491,790 บาท

แบ่งเป็น

- หุ้นสามัญ 13,314,300,579 หุ้น มูลค่าหุ้นละ 10 บาท

- หุ้นบุริมสิทธิ 1,992,048,600 หุ้น มูลค่าหุ้นละ 10 บาท

(2) จำนวน มูลค่า เงื่อนไข และลักษณะบุคคลที่ถือหุ้นบุริมสิทธิ

หุ้นบุริมสิทธิหมวด ข.

หุ้นบุริมสิทธิ หมวด ข. เป็นประเภทมีสิทธิออกเสียง ไม่สะสมเงินปันผลและมีสิทธิ

เหนือหุ้นสามัญในการรับเงินปันผลก่อนหุ้นสามัญ
ได้ออกจำหน่ายแก่กระทรวงการคลังตามโครงการช่วยเพิ่มเงินกองทุนชั้นที่ 1
สิทธิและผลประโยชน์ของหุ้นบุริมสิทธิหมวด ข. สรุปได้ดังนี้

-   มีสิทธิรับเงินปันผลก่อนหุ้นสามัญในอัตราร้อยละ 3.75 ต่อปี
    หากปีใดที่ธนาคารจ่ายเงินปันผลให้แก่หุ้นสามัญในอัตราที่สูงกว่าอัตราเงินปันผลของหุ้นบุริมสิทธิหมวด
    ข. แล้ว ธนาคารจะต้องจ่ายเงินปันผลให้แก่หุ้นบุริมสิทธิหมวด ข.
    เพิ่มขึ้นจนเท่ากับอัตราที่จ่ายให้แก่ผู้ถือหุ้นสามัญ

-   กรณีที่เงินกำไรมีจำนวนไม่เพียงพอที่จะจ่ายเงินปันผลให้แก่หุ้นบุริมสิทธิหมวด ข.
    ได้ตามอัตราที่กำหนดไว้ ธนาคารจะจ่ายเงินปันผลให้แก่หุ้นบุริมสิทธิหมวด ข.
    ตามจำนวนกำไรเท่าที่มีอยู่และสามารถจ่ายได้

-   ในกรณีที่มีการลดทุนเนื่องจากมีผลขาดทุนจากการดำเนินงานอันเนื่องมาจากสินทรัพย์ที่มีขึ้นหลังจากกระทรวงการคลังเข้าเพิ่มเงินกองทุน
    ให้ธนาคารลดทุนตามสัดส่วนการถือหุ้นของหุ้นสามัญและหุ้นบุริมสิทธิหมวด ก. และ
    หุ้นบุริมสิทธิหมวด ข.

  ในกรณีที่มีการชำระบัญชีเลิกธนาคาร หุ้นบุริมสิทธิหมวด ข. จะอยู่ในลำดับขั้นของการ

ชำระหนี้เดียวกันกับหุ้นบุริมสิทธิหมวดอื่น ๆ และมีบุริมสิทธิเหนือหุ้นสามัญในการรับส่วนแบ่งคืนทุน
บุริมสิทธิของหุ้นหมวด ข. มีกำหนดระยะเวลา 10 ปี นับแต่วันที่ 19 พฤษภาคม 2543
เมื่อครบกำหนดเวลาดังกล่าวแล้วให้หุ้นบุริมสิทธิหมวด ข. เป็นอันสิ้นสุดลงทันที
โดยให้มีสิทธิเป็นอย่างเดียวกับหุ้นสามัญ และให้แปลงหุ้นบุริมสิทธิหมวด ข. เป็นหุ้นสามัญ
โดยมีอัตราการใช้สิทธิหุ้นบุริมสิทธิหมวด ข. 1 หุ้น ต่อหุ้นสามัญ 1 หุ้น ซึ่งผู้ถือหุ้นบุริมสิทธิหมวด ข.
สามารถใช้สิทธิได้ในทุกวันที่ 20 มีนาคม 20 มิถุนายน 20 กันยายน และ 20 ธันวาคม ของแต่ละปี

หุ้นบุริมสิทธิหมวด ค.

ธนาคารได้ออกหุ้นบุริมสิทธิหมวด ค. (“หุ้นบุริมสิทธิ”) จำนวน 50,000 หุ้น มูลค่าที่ตราไว้ 10
บาทต่อหุ้น ควบกับหุ้นกู้ด้อยสิทธิครั้งที่ 10 (“หุ้นกู้ด้อยสิทธิครั้งที่ 10”) จำนวน 50,000 หน่วย
มูลค่าที่ตราไว้ 100,000 บาทต่อหน่วย ครบกำหนดไถ่ถอนเมื่อมีการเลิกธนาคาร
โดยธนาคารได้จำหน่ายหลักทรัพย์ดังกล่าวให้กับกองทุนรวมหุ้นบุริมสิทธิ - หุ้นกู้ด้อยสิทธิของ
บมจ.ธนาคารทหารไทย (“กองทุนรวม”) โดยได้รับเงินทั้งสิ้น 5,000 ล้านบาท
และในวันเดียวกันนี้ ธนาคารยังได้ทำสัญญาหลักในการลงทุนในหลักทรัพย์ (“สัญญาหลัก”)
กับกองทุนรวมเพื่อเป็น ข้อตกลงกับกองทุนรวมในเงื่อนไขต่าง ๆ
ของหลักทรัพย์ทั้งสองที่เกี่ยวเนื่องกัน

หุ้นบุริมสิทธิเป็นประเภทไม่สะสมเงินปันผล
หากธนาคารประกาศจ่ายเงินปันผลให้แก่ผู้ถือหุ้นสามัญในปีใด ๆ
ผู้ถือหุ้นบุริมสิทธิจะต้องได้รับเงินปันผลดังต่อไปนี้

1. ในอัตรา 1 บาท ในกรณีที่ธนาคารยังคงชำระดอกเบี้ยหุ้นกู้ด้อยสิทธิควบหุ้นบุริมสิทธิเต็มจำนวน
ตามงวดที่ถึงกำหนดชำระตามที่ระบุไว้ในข้อกำหนดและเงื่อนไขของ
หุ้นกู้ด้อยสิทธิควบหุ้นบุริมสิทธิ หรือในกรณีที่มีการไถ่ถอนหุ้นกู้ด้อยสิทธิควบหุ้นบุริมสิทธิ หรือ

2. ในอัตราเท่ากับจำนวนเงินดอกเบี้ยของหุ้นกู้ด้อยสิทธิควบหุ้นบุริมสิทธิต่อปี
ลบด้วยจำนวนเงินดอกเบี้ยหุ้นกู้ด้อยสิทธิควบหุ้นบุริมสิทธิที่ธนาคารได้ชำระในปีบัญชีนั้นๆ
ในกรณีที่ธนาคารมิได้ชำระดอกเบี้ยหุ้นกู้ด้อยสิทธิควบหุ้นบุริมสิทธิเต็มจำนวนตามงวดที่ถึงกำหนดชำระตามที่ระบุไว้ในข้อกำหนดและเงื่อนไขหุ้นกู้ด้อยสิทธิควบหุ้นบุริมสิทธิ

อย่างไรก็ตามหากในปีใดๆ ธนาคารมิได้ประกาศและจ่ายเงินปันผลให้กับผู้ถือหุ้นสามัญ
ธนาคารไม่จำเป็นต้องจ่ายเงินปันผลทั้งหมด หรือบางส่วน แก่ผู้ถือหุ้นบุริมสิทธิก็ได้

ในกรณีที่มีการไถ่ถอนหุ้นกู้ด้อยสิทธิควบหุ้นบุริมสิทธิ
ราคาไถ่ถอนหุ้นกู้ด้อยสิทธิควบหุ้นบุริมสิทธิจะเท่ากับมูลค่าที่ตราไว้ต่อหน่วยของหุ้นกู้ด้อยสิทธิควบหุ้นบุริมสิทธิ
และให้
หุ้นบุริมสิทธิแปลงสภาพเป็นหุ้นสามัญได้ในอัตราหุ้นบุริมสิทธิ 1 หุ้น ต่อหุ้นสามัญ 1 หุ้น
ตามเงื่อนไขที่กำหนดไว้ในสัญญาหลัก หุ้นกู้ด้อยสิทธิควบหุ้นบุริมสิทธิ มีอัตราดอกเบี้ยร้อยละ 1 ต่อปี
โดยจะชำระทุก 6 เดือน ในวันทำการสุดท้ายของเดือนสิงหาคม และกุมภาพันธ์ของทุกปี ทั้งนี้
เฉพาะในกรณีที่ธนาคารจะต้องจ่ายเงินปันผลในหุ้นบุริมสิทธิเท่านั้น
ธนาคารมีสิทธิที่จะเลือกชำระดอกเบี้ยดังกล่าว ทั้งหมดหรือเพียงบางส่วน
ในกรณีที่ไม่มีการจ่ายดอกเบี้ยในปีใด จะไม่มีการสะสมดอกเบี้ยไปจ่ายในปีถัดไป

(3) Thai Trust Fund

ปัจจุบันธนาคารไม่มีการออก Thai Trust Fund

(4) Thai NVDR Company Limited

หลักทรัพย์ที่ถือโดย NVDR ไม่อยู่ในความควบคุมของธนาคาร ซึ่งผู้ลงทุนสามารถ
ตรวจสอบข้อมูลจำนวนหุ้นที่ถือโดย NVDR ได้จากเว็บไซต์ของตลาดหลักทรัพย์แห่งประเทศไทยที่
www.set.or.th/nvdr (ณ 13 สิงหาคม 2547 NVDR ถือหุ้นของธนาคารจำนวน 259.75
ล้านหุ้น
คิดเป็นร้อยละ 1.70)

สำหรับผลกระทบต่อสิทธิในการออกเสียงจากการมีหุ้นสามัญถือโดย NVDR หุ้นที่ถือโดย NVDR
จะไม่สามารถใช้สิทธิออกเสียงในการประชุมผู้ถือหุ้นได้
ยกเว้นกรณีการใช้สิทธิออกเสียงเพื่อลงมติเกี่ยวกับการเพิกถอนหุ้นออกจากการเป็นหลักทรัพย์จดทะเบียนในตลาดหลักทรัพย์
ซึ่งหากหุ้นของธนาคารมี NVDR ถือหุ้นจำนวนมาก จะทำให้หุ้นที่มีสิทธิออกเสียงของธนาคารลดลง
และสิทธิในการออกเสียงของผู้ถือหุ้นรายอื่นเพิ่มขึ้น

ลักษณะสำคัญของตราสารหนี้ 

ตารางแสดงตราสารหนี้ ณ วันที่ 31 ธันวาคม 2547 จำแนกตามประเภทดังนี้

+--------------------+-------+-------+-----+--------+--------+------+
| ประเภท             | จำน   |       |     | อัตรา   | ปีที่ครบ  | หมา  |
|                    | วนเงิน |       |     | ดอกเบี้ย |        | ยเหตุ |
|                    | (ล้า   |       |     |        |        |      |
|                    | นบาท) |       |     |        |        |      |
+--------------------+-------+-------+-----+--------+--------+------+
|                    | ในป   | ต่างป  | รวม | (      | กำหน   |      |
|                    | ระเทศ | ระเทศ |     | ร้อยละ) | ดไถ่ถอน |      |
+--------------------+-------+-------+-----+--------+--------+------+
| หุ้นกู้ด้อยสิทธิ          | 1     | -     | 14, | 3.50 - | 2549 – | (1)  |
|                    | 4,082 |       | 082 | 18.02  | 2556   |      |
+--------------------+-------+-------+-----+--------+--------+------+
| หุ้น                 | 5,000 | -     | 5,  | 1.00   | 2549   | (2)  |
| กู้ด้อยสิทธิควบหุ้นบุริมสิทธิ |       |       | 000 |        |        |      |
+--------------------+-------+-------+-----+--------+--------+------+
| หุ้นกู้ด้อยสิทธิคล้ายทุน    | 2,050 | -     | 2,  | 4.4375 | 2553   | (3)  |
|                    |       |       | 050 | -4.625 | -2556  | แล   |
|                    |       |       |     |        |        | ะ(4) |
+--------------------+-------+-------+-----+--------+--------+------+
| หุ้นกู้ไม่ด้อยสิทธิ        | 2     | 4,772 | 25, | 2.75 - | 2548   | -    |
|                    | 1,146 |       | 918 | 12.75  | –2553  |      |
+--------------------+-------+-------+-----+--------+--------+------+
| ตั๋วสัญญา             | 3     | 90    | 32, | 0      | 254    | -    |
| ใช้เงินอัตราดอกเบี้ยคงที่ | 2,768 |       | 858 | -10.50 | 7-2552 |      |
+--------------------+-------+-------+-----+--------+--------+------+
| ตั๋วสัญญาใช           | 3,000 | -     | 3,  | 1.85   | 2550   | -    |
| ้เงินอัตราดอกเบี้ยลอยตัว |       |       | 000 |        |        |      |
+--------------------+-------+-------+-----+--------+--------+------+
| อื่นๆ                | 8,935 | 26    | 8,  | 0-8.25 | 254    | -    |
|                    |       |       | 961 |        | 8-2556 |      |
+--------------------+-------+-------+-----+--------+--------+------+
| รวม                | 8     | 4,888 | 91, |        |        | -    |
|                    | 6,981 |       | 869 |        |        |      |
+--------------------+-------+-------+-----+--------+--------+------+

หมายเหตุ

(1) อัตราดอกเบี้ย 5 ปีแรก คงที่ร้อยละ 4 ต่อปี สำหรับเงินต้น 800 ล้านบาท และคงที่ร้อยละ
18.02 ต่อปี สำหรับเงินต้น 2,000 ล้านบาท(ราคาตามมูลค่า) และ 5 ปีหลัง MLR - 2% ต่อปี
โดยไม่ต่ำกว่าร้อยละ 3.23 ต่อปี ตามลำดับ

(2) อัตราดอกเบี้ยร้อยละ 1 ต่อปี ทั้งนี้
    เฉพาะในกรณีที่ธนาคารจะต้องจ่ายเงินปันผลในหุ้นบุริมสิทธิเท่านั้น

    (3) อัตราดอกเบี้ย 5 ปีแรก MLR - 1.25% ต่อปี สำหรับเงินต้น 1,800 ล้านบาท
    และร้อยละ 4.625 ต่อปี สำหรับ
    เงินต้น 250 ล้านบาท และ 5 ปีหลัง MLR - 0.5% และ MLR - 1.5% ต่อปี ตามลำดับ

(4) ธนาคารมีสิทธิไถ่ถอนหุ้นกู้ด้อยสิทธิคล้ายทุนก่อนกำหนดภายหลัง 5 ปี นับแต่วันออกหุ้นกู้
หรือภายใต้เงื่อน
ไขที่กำหนด
และหุ้นกู้ด้อยสิทธิคล้ายทุนมีสิทธิในการได้รับชำระหนี้อยู่ในลำดับหลังจากสิทธิของเจ้าหนี้ด้อย
สิทธิทั่วไป

(5) ข้อตกลงระหว่างผู้ถือหุ้นรายใหญ่ ที่มีผลกระทบต่อการออกและเสนอขายหลักทรัพย์
หรือการบริหารงานของบริษัท และสาระสำคัญที่มีผลต่อการดำเนินงาน

ในปี 2547 ธนาคารทำสัญญา Master Service Agreement กับ DBS Bank
ซึ่งเป็นผู้ถือหุ้นรายใหญ่ของธนาคาร (ผู้ให้บริการ) โดยมีอายุสัญญา 2 ปี
และสามารถต่อสัญญาได้คราวละ 2 ปี กำหนดประเภทการบริการ คือ
การให้บริการตามการร้องขอของคู่สัญญาในแต่ละครั้ง
โดยมีเงื่อนไขการบริการที่ต้องเป็นไปตามข้อกำหนดและกฎหมายที่เกี่ยวข้อง
และเป็นที่ยอมรับตามมาตรฐานของธนาคารพาณิชย์
และเป็นที่ยอมรับในกลุ่มตลาดเดียวกับที่ผู้ให้บริการดำเนินงานอยู่
และสามารถประยุกต์ให้สอดคล้องกับธุรกิจธนาคารพาณิชย์ในประเทศไทย ในด้านผลิตภัณฑ์ ลูกค้า
หรือตลาดของผลิตภัณฑ์นั้นๆ ทั้งนี้การคิดค่าบริการระหว่างกัน จะกำหนดจากขอบเขตงาน
และเงื่อนไขที่ระบุในแต่ละสัญญาย่อย ที่คู่สัญญาได้ยอมรับขอบเขตงานและ
เงื่อนไขที่ระบุในสัญญาแต่ละครั้ง

บริษัทสินพัฒนาอุตสาหกรรม
จำกัดได้ทำสัญญาการช่วยเหลือบริหารจัดการด้านบัญชีและภาษีอากรและสัญญาการช่วยเหลือบริหารจัดการกับบริษัทไอเอฟซีที
แอดไวเซอรี่จำกัดโดยคิดค่าธรรมเนียมตามสัญญาดังกล่าวรวม 12 ล้านบาทเป็นระยะเวลา 2
ปีนับตั้งแต่วันที่
1 มกราคม 2547 ถึง 31 ธันวาคม 2548 ทั้งนี้มีกำหนดชำระค่าธรรมเนียมทุกๆ 6 เดือน

ด้านค่าธรรมเนียมและบริการจ่าย จากการที่บริษัทหลักทรัพย์จัดการกองทุนเอ็มเอฟซีจำกัด
ซึ่งเป็นบริษัทจัดการกองทุนสำรองเลี้ยงชีพของพนักงานธนาคารเฉพาะส่วนที่เกิดจากการควบรวมกิจการ
บริษัทหลักทรัพย์จัดการกองทุนเอ็มเอฟซี จำกัด
คิดค่าธรรมเนียมจ่ายกับธนาคารในอัตราตามสัญญาและตามมูลค่าสินทรัพย์ของกองทุนดังกล่าว

(6) พันธะผูกพันเกี่ยวกับการออกหุ้นในอนาคต

- ไม่มี -

2.8.2 ผู้ถือหุ้น

 กลุ่มผู้ถือหุ้น 10 รายแรก ตามจำนวนและสัดส่วนการถือหุ้น 

  ณ วันปิดสมุดทะเบียนล่าสุดเมื่อวันที่ 13 สิงหาคม 2547 เพื่อสิทธิในการเข้าร่วมประชุมวิสามัญ
  ผู้ถือหุ้นครั้งที่ 1/2547 ในวันที่ 26 สิงหาคม 2547

+-------------------------------------+----------+--------------+-----+
|  กลุ่มผู้ถือหุ้น                           | 13       |              |     |
|                                     | สิงหาคม   |              |     |
|                                     | 2547     |              |     |
+-------------------------------------+----------+--------------+-----+
|                                     | จำ       |              |     |
|                                     | นวนหุ้นที่ถือ |              |     |
|                                     | (หุ้น)     |              |     |
+-------------------------------------+----------+--------------+-----+
|                                     | หุ้นสามัญ   | หุ้นบุริมสิทธิหมวด | ร้อ  |
|                                     |          | ข.           | ยละ |
+-------------------------------------+----------+--------------+-----+
| 1.  กระทรวงการคลัง                   | 2,780    | 1            | 31  |
|                                     | ,582,427 | ,991,992,200 | .23 |
| 2. DBS Bank A/C 003                 |          |              |     |
|                                     |   2,460  |   -          | 16  |
| 3. กองทัพบก                          | ,078,607 |              | .10 |
|                                     |          | -            |     |
| 4.  บริษัท ไทยประกันชีวิต จำกัด           | 530      |              | 3   |
|                                     | ,753,312 | -            | .47 |
| 5.  บริษัท ไทยเอ็นวีดีอาร์ จำกัด           |          |              |     |
|                                     | 348      | -            | 2   |
| 6.  Littledown Nominees Limited 5   | ,394,633 |              | .28 |
|                                     |          | -            |     |
| 7.  นายพานทองแท้ ชินวัตร               | 259      |              | 1   |
|                                     | ,755,833 | -            | .70 |
| 8.  บริษัท ทุนลดาวัลย์ จำกัด              |          |              |     |
|                                     | 165      | -            | 1   |
| 9.  บริษัท อาร์ทีเอ เอ็นเตอร์เทนเมนต์ จำกัด | ,915,300 |              | .09 |
|     (มหาชน)*                        |          | -            |     |
|                                     | 161      |              | 1   |
| 10. ธนาคารออมสิน                     | ,857,192 | -            | .06 |
|                                     |          |              |     |
|                                     | 148      |              | 0   |
|                                     | ,587,700 |              | .97 |
|                                     |          |              |     |
|                                     | 137      |              | 0   |
|                                     | ,241,694 |              | .90 |
|                                     |          |              |     |
|                                     | 133      |              | 0   |
|                                     | ,478,822 |              | .87 |
+-------------------------------------+----------+--------------+-----+

หมายเหตุ : หุ้นสามัญที่ออกจำหน่ายและชำระเต็มมูลค่ามีจำนวน 13,314,300,579 หุ้น

หุ้นบุริมสิทธิ หมวด ข. ที่ออกจำหน่ายและชำระเต็มมูลค่ามีจำนวน 1,991,998,600 หุ้น

* ได้จดทะเบียนเปลี่ยนชื่อจาก บริษัท ททบ. 5 จำกัด เมื่อวันที่ 11 พฤษภาคม 2547

2.8.3 นโยบายการจ่ายเงินปันผล

(1) นโยบายของธนาคาร

ธนาคารกำหนดนโยบายในการจ่ายเงินปันผลให้แก่ผู้ถือหุ้น
โดยมุ่งที่จะให้ผู้ถือหุ้นได้รับผลตอบแทนในอัตราที่เหมาะสมแก่การลงทุน
แต่ทั้งนี้ต้องขึ้นอยู่กับผลการดำเนินงานของธนาคารและเงื่อนไขของกฎหมาย
และรวมถึงความเพียงพอของเงินกองทุนและการจัดสรรเงินสำรองต่าง ๆ

 ทั้งนี้ในปี 2547 ธนาคารยังไม่มีการจ่ายเงินปันผล เนื่องจาก ณ 31 ธันวาคม 2547 มีผลการดำเนินงานขาดทุนสะสมอยู่จำนวน 55,721 ล้านบาท ทั้งนี้ธนาคารจะเริ่มจ่ายเงินปันผลได้เมื่อธนาคารสามารถล้างขาดทุนสะสมได้ทั้งหมด ซึ่งเป็นไปตาม พ.ร.บ. บริษัทมหาชน จำกัด พ.ศ. 2535 อย่างไรก็ดี การจ่ายเงินปันผลยังต้องคำนึงถึงข้อกำหนดเกี่ยวกับการจ่ายเงินปันผลของธนาคารแห่งประเทศไทย ประกอบด้วย

 (2) ข้อกำหนดเกี่ยวกับการจ่ายเงินปันผล 

ตามประกาศของธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยจะไม่มีราคาหรือเรียกคืนไม่ได้กำหนดว่า
ในระหว่างเวลาที่ธนาคารยังไม่ได้ตัดสินทรัพย์ที่ไม่มีราคาหรือเรียกคืนไม่ได้ออกจากบัญชี
หรือกันเงินสำรองสำหรับสินทรัพย์ที่สงสัยว่าไม่มีราคาหรือเรียกคืนไม่ได้ครบจำนวน
ธนาคารจะจ่ายเงินปันผลหรือเงินตอบแทนอื่นใดแก่ผู้ถือหุ้นมิได้

ตามประกาศของธนาคารแห่งประเทศไทย เรื่อง
นโยบายการจ่ายเงินปันผลของธนาคารพาณิชย์กำหนดว่า
ธนาคารพาณิชย์ไม่ควรนำกำไรที่ยังไม่เกิดขึ้นจริง
หรือไม่มีกระแสเงินสดรับจริงมาใช้ในการจ่ายเงินปันผล เช่น
กำไรที่เกิดจากการตีราคาหลักทรัพย์เพื่อค้า (Mark to Market)
กำไรที่เกิดจากการโอนเปลี่ยนประเภทสินทรัพย์ทางการเงิน
และส่วนแบ่งกำไรในบริษัทร่วมหรือบริษัทย่อย หรือ
ธนาคารพาณิชย์ไม่ควรนำกำไรที่เกิดจากการขายทรัพย์สินที่มิได้มีการซื้อขายจริง
ซึ่งมีผลทำให้ธนาคารพาณิชย์มีกำไรสูงกว่าหรือขาดทุนต่ำกว่ากรณีปกติมาใช้ในการจ่ายเงินปันผล เช่น
กำไรที่เกิดจากการขายทรัพย์สินรอการขายของธนาคารพาณิชย์ที่มีเงื่อนไขให้ธนาคารพาณิชย์สามารถซื้อคืนหรือมีสิทธิซื้อคืนทรัพย์สินนั้นได้ในอนาคต

(3) นโยบายของบริษัทย่อย

บริษัทย่อยไม่มีนโยบายการจ่ายเงินปันผล